CELEX: 32015R2381
Language: lt
Date: 2015-12-17 00:00:00
Title: 2015 m. gruodžio 17 d. Komisijos reglamentas (ES) 2015/2381, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujo regioninio suskirstymo laiko eilučių perdavimo

18.12.2015   
            
            
               LT
            
            
               Europos Sąjungos oficialusis leidinys
            
            
               L 332/52
            
         KOMISIJOS REGLAMENTAS (ES) 2015/2381
   2015 m. gruodžio 17 d.
   kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujo regioninio suskirstymo laiko eilučių perdavimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. gegužės 26 d. Europos Parlamento ir Tarybos reglamentą (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo (1), ypač į jo 5 straipsnio 5 dalį,
   kadangi:
   
               (1)
            
            
               siekiant sudaryti galimybę Sąjungoje rinkti, rengti ir skleisti suderintą regioninę statistiką, Reglamentu (EB) Nr. 1059/2003 nustatyta teisinė regionų klasifikavimo sistema;
            
         
               (2)
            
            
               pagal Reglamento (EB) Nr. 1059/2003 5 straipsnio 5 dalį atlikus klasifikatoriaus NUTS pakeitimą atitinkama valstybė narė turėtų perduoti Komisijai naujo regioninio suskirstymo laiko eilutes, jomis pakeisdama anksčiau perduotus duomenis. Perduotinų laiko eilučių sąrašą ir jų trukmę turėtų nurodyti Komisija, atsižvelgdama į galimybes jas pateikti. Šios laiko eilutės turi būti perduotos per dvejus metus nuo klasifikatoriaus NUTS pakeitimo;
            
         
               (3)
            
            
               klasifikatorius NUTS iš dalies pakeistas Komisijos reglamentu (ES) Nr. 1319/2013 (2), taikomu nuo 2015 m. sausio 1 d., ir Komisijos reglamentu (ES) Nr. 868/2014 (3), taikomu nuo 2016 m. sausio 1 d.;
            
         
               (4)
            
            
               šiame reglamente nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Valstybės narės perduoda Komisijai naujo regioninio suskirstymo laiko eilutes pagal priede pateiktą sąrašą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 17 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 154, 2003 6 21, p. 1.
   
      (2)  2013 m. gruodžio 9 d. Komisijos reglamentas (ES) Nr. 1319/2013, kuriuo iš dalies keičiami Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo priedai (OL L 342, 2013 12 18, p. 1).
   
      (3)  2014 m. rugpjūčio 8 d. Komisijos reglamentas (ES) Nr. 868/2014, kuriuo iš dalies keičiami Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo priedai (OL L 241, 2014 8 13, p. 1).
   
      PRIEDAS
      
         Metai, nuo kurių reikalaujama pateikti duomenis (pagal statistikos sritį)
      
      
                  Sritis
               
               
                  NUTS 2 lygis
               
               
                  NUTS 3 lygis
               
            
                  Žemės ūkis: žemės ūkio sąskaitos
               
               
                  2007 m. (1)
                  
               
               
                   
               
            
                  Žemės ūkis: gyvuliai
               
               
                  2010 m.
               
               
                   
               
            
                  Žemės ūkis: augalininkystė
               
               
                  2007 m.
               
               
                   
               
            
                  Žemės ūkis: pienininkystė
               
               
                  2010 m.
               
               
                   
               
            
                  Žemės ūkis: žemės ūkio valdų struktūra
               
               
                  2010 m.
               
               
                  2010 m. (1)
                  
               
            
                  Demografinė padėtis: gyventojų skaičius, gyvų gimusių kūdikių skaičius, mirties atvejų skaičius
               
               
                  1990 m. (2)
                  
               
               
                  1990 m. (2)
                  
               
            
                  Darbo rinka: užimtumas, nedarbas
               
               
                  2010 m.
               
               
                  2010 m. (1)
                  
               
            
                  Aplinka: atliekų apdorojimo įrenginiai
               
               
                  2010 m.
               
               
                   
               
            
                  Sveikata: mirties priežastys
               
               
                  1994 m. (3)
                  
               
               
                   
               
            
                  Sveikata: infrastruktūra
               
               
                  1993 m. (1)
                  
               
               
                   
               
            
                  Sveikata: pacientai
               
               
                  2000 m. (1)
                  
               
               
                   
               
            
                  Informacinė visuomenė
               
               
                  2010 m. (1)
                  
               
               
                   
               
            
                  Regioninės ekonominės sąskaitos: namų ūkių sąskaitos
               
               
                  2000 m.
               
               
                   
               
            
                  Regioninės ekonominės sąskaitos: regioninės sąskaitos
               
               
                  2000 m.
               
               
                  2000 m.
               
            
                  Mokslas ir technologijos: MTTP sąnaudos ir darbuotojai
               
               
                  2011 m.
               
               
                   
               
            
                  Turizmas
               
               
                  2012 m.
               
               
                   
               
            
         (1)  Perduoti neprivaloma.
      
         (2)  Ataskaitinių 1990–2012 m. duomenų perduoti neprivaloma.
      
         (3)  Ataskaitinių 1994–2010 m. duomenų perduoti neprivaloma.